Azərbaycan Yüksək Qızlar Liqası

**Azərbaycan Yüksək Qızlar Liqası** er den høyeste divisjonen i fotball for kvinner i Aserbajdsjan. Første utgaven ble spilt i 2003, frem til 2007. Fra 2007 til 2016 ble det kun arrangert seriespill for ungdomslag. I 2016 startet serien opp igjen for voksne. 

## UEFA-ranking (2007)
*UEFA-rangering foran 2007/08-sesongen:*

## Fotball under Sovjetunionen

### Fotball for amatører
I følge de kildene som er tilgjengelige, ble det første aserbajdsjanske mesterskapet for kvinner avholdt i 1987. Klubber som Bakinka, Ganijik, Arzu, TTU, Kirovabad, Nadezhda fra Kasakhstan, SKIF og Luganocka fra Ukraina deltok i mesterskapet. Mesterskapet ble spilt på Spartak Stadion i Baku. Bakinka gikk seirende ut av turneringen etter å ha slått ukrainske Luganochka 3-0. Tredjeplassen gikk til SKIF, som slo Nadezhda 5-0.

### Offisielle turneringer
I 1989 ble «Kvinnefotballforbundet i unionen av sovjetiske republikker» etablert, noe som resulterte i at man begynte å arrangere offisielle turneringer.

#### 1989/90-sesongen
Det første mesterskapet i fotball for kvinner i Sovjetunionen ble avholdt i 1989/90. Serien besto av en grunnserie og et sluttspill. Grunnserien var delt inn i to soner, og ble kalt Supreme League. Hver sone besto av 12 lag, hvor man møtte hvert lag hjemme og borte. Aserbajdsjan ble representert i ligaen av Bakinka. Etter at de 22 serierunde var spilt, rykket de tre nederste lagene på tabellen i hver sone ned til nivå 2 (totalt rykket seks lag ned), som ble kalt First League. Hvert lag spilte én kamp i sluttspillet som bestemte lagets plassering fra 1-18. 1. plassen i sone 1 møtte 1. plassen i sone 2 i en mesterskapsfinale, som avgjorde hvilket lag som vant mesterskapet. 2. plass i sone 1 møtte 2. plassen i sone 2 for å avgjøre 3. og 4. plass. 3. plassen i sone 1 møtte 3. plassen i sone 3 for å avgjøre 5. og 6. plass, osv. SiM Moscow fra sone 1 møtte Niva Baryshevka fra sone 2 i finalen, som Baryshevka vant 2-1. Bakinka spilte i sone 1, og med 9 seire, 9 uavgjort og 4 tap endte de opp med 27 poeng og en 5. plass etter endt grunnserie. I sluttspillet møtte de SKIF Malakhovka som de slo 3-2 på straffer etter ekstraomganger.

I nivå 2 spilte den aserbajdsjanske klubben Araz. De spilte i sone 1 og med 15 seire, 4 uagjort og 5 tap endte de på en andreplass og rykket opp, sammen med fem andre klubber, til den øverste ligaen.

#### 1990/91-sesongen
I 1990/91-sesongen spilte to aserbajdsjanske klubber i den øverste ligaen Azar og Taraggi. Taraggi som ikke spilte i seriens første sesong, er mest sannsynligvis det nye navnet på Bakinka. Begge klubbene spilte i sone 2. Taraggi endte opp på en 10. plass etter å ha vunnet fem, spilt uavgjort i to kamper og tapt 15 kamper. Det gikk ikke bedre med Azar, og med 3 seire, 6 uagjort og 13 tap endte de opp på en 11. plass.

Aserbajdsjan var også representert på nivå to av Tokhuchu. Tokuchu spilte i sone 4, som besto av 8 lag. De endte på siste plass med 1 seier, 2 uagjort og 11 tap. 

I 1991 ble det også arrangert cupspill for første gang. Cupen besto av 72 klubber fra nivå 1, 2 og 3. Tokhuchu gikk ikke videre fra første runde, som ble spilt mellom klubber fra nivå 2 og 3. Den andre runden ble spilt mellom de åtte gruppevinnerne fra første runde og de 24 klubbene fra nivå 1. Taraggi og Araz spilte begge i gruppe 2, som ble spilt i Samarkand i Usbekistan. Taraggi tapte 3 og vant 1 kamp og endte på 3. plass i gruppen med to poeng. Araz tapte alle sine tre kamper og endte på 4. og dermed siste plass. 

Det var kun første plassen i hver av de åtte gruppene gikk videre til kvartfinalene og tilslutt vant Sibiryachka Krasnoyarsk finalen mot Prometey St-Peterburg på straffer etter ekstraomganger.

I og med at Sovjetunionen falt i 1991, ble dette siste utgaven av mesterskapet og cupen.

## Fotball etter Sovjetunionen
Som et resultat av frigjøringen av Aserbaijan i 1991, gikk aserbajdsjansk kvinnefotball inn i en ny fase. 

### 2002
Basert på den informasjonen man har tilgjenglig ble det holdt en miniturnering mellom Nizami, Gömrükçü, Ruslan-93, Khazri, Ganjlik og Neftçhi. Den avgjørende kampen ble spilt 12. oktober 2002 på Ruslan-92 sin stadion. Det er ikke helt klart hvilken klubb som vant, men basert på at Gömrükçü hadde tre kamper igjen å spille er det mest sannsynlig at de endte opp med å vinne turneringen. Nizami endte på andreplass og Ruslan-93 endte på en tredjeplass.

### 2003
I 2003 deltok 5 klubber i mesterskapet: Gömrükçü, Flaminqo, Azeriqazbank, Meselspor og Qafqaz University. Gömrükçü kom på første plass med 7 poeng, Filamingo på andre med 7 poeng men hadde dårligere målforskjell, og Azergazbank endte på tredje plass med 6 poeng. Mashalspor som også deltok i mesterskapet er en futsalklubb, noe som gjør det litt uklart om mesterskapene i 2002 og 2003 var i fotball eller futsal.

### 2004
I 2004 ble det avholdt et mini-mesterskap fra mai til juni. Gömrükçü ble mester igjen, Ruslan-93 tok andreplassen og Bakılı endte på tredjeplass.

### 2006
I 2006 deltok tre klubber, men fire lag i turneringen: Vega, Gömrükçü I, Gömrükçü II og Ruslan-93. Ruslan-93 vant mesterskapet.

### 2007
I 2007 deltok følgende fire klubber i mesterskapet: Neftçi, Säbuhi, Ruslan-93, Vätän. Ruslan-93 vant serien, Neftçi tok andreplassen og Säbuhi endte på tredjeplass med en seier. Vätän endte på fjerdeplass, med tre tap og 41 innslupne mål. Sesongen var fylt med kontroverser, og sesongens siste kamp mellom Ruslan-93 og Säbuhi måtte avbrytes rett etter det 75. minutt, etter at en spiller på Säbuhi tok tak i håret til en spiller på Ruslan-93, og rev hardt i det. Kampen ble satt i gang igjen men det gikk ikke lang tid før det ble kaos på banen. Dommer Babak Quliyev prøvde å få kontroll på kampen ved å dele ut røde kort, men det var til ingen nytte. Quliyev så seg nødt til å sende spillerne i garderoben, hvor Säbuhi nektet å fortsette kampen igjen etter på.
### 2008
Kontroversene endte ikke etter 2007-sesongen. Tre ganger seriemester Gömrükçü nektet å bli med i mesterskapet, den samme konklusjonen hadde også Neftçi kommet frem til. Neftçi hadde ikke lagt kontroversene fra fjorårets sesong bak seg, og mente blant annet at forbundet hadde tatt siden til Ruslan-93, og gjort det de kunne for at de skulle vinne mesterskapet. Dette resulterte i at det ikke ble noe seriespill i 2008, og man fortsatte med seriespill for ungdomslag. 

## Utvikling
**2007:** Tidligere president for det aserbaijanske fotballforbundet, Ramiz Mirzayev uttalte at det største problemet som sto i veien for utviklingen av kvinnefotballen i landet var mentaliteten til folk.

**2010:** 19. mars fikk aserbajdsjan æren av å arrangere U17-VM i fotball for kvinner. Samme år tok forbundet seriøse steg mot å etablere en ny liga for kvinner.

**2011:** Forbundet etablerte U16-Unicef liga for jenter, som på den tiden var det høyeste nivået for kvinner i landet. Sevinj Jafarzadeh (som i 2024 spiller for landslaget) spilte for Lankaran og scorte 30 mål og ble ligaens toppscorer. BTI vant den østlige-ligaen, og Zagatala vant den vestlige-ligaen.

**2019/20:** Ligakamper ble utsatt på grunn av koronapandemien.

**2021/22:** Naftalan spilte sin første kamp i ligaen.

**2022/23:** Shafaq Nasirova ble ligaens toppscorer med 51 mål. 28. august ble avgjørelsen tatt om at klubben som vinner ligaen i 2024/25, vil igjen kunne konkurrere i mesterligaen. Sist en klubb fra Aserbajdsjan deltok i mesterligaen var i 2006/07.

**2024/25:** Neftçi deltok i mesterligaen 2024/25, men røyk ut etter semifinalen i første kvalifiseringsrunde mot St. Pölten, 4. september 2024.

## Vinnere

### År for år

* **2003/04:** Gömrükçü
* **2004:** Gömrükçü
* **2005:** Gömrükçü
* **2006:** Ruslan-93
* **2007:** Ruslan-93
* **2008-16:** ble det bare spilt undomsmesterskap
* **2016/17:** FK Qäbälä
* **2017/18:** Sumqayıt FK
* **2018/19:** Sumqayıt FK
* **2019/20:** 8-li İOEUGİM FK
* **2020/21:** 8-li İOEUGİM FK
* **2021/22:** 8-li İOEUGİM FK
* **2022/23:** Sumqayıt FK
* **2023/24:** Neftçi FK

### Etter klubb
**8-li İOEUGİM FK: (3)**

* 2019/20, 2020/21, 2021/21

**Sumqayıt FK: (3)**

* 2017/18, 2018/19, 2022/23

**Gömrükçü: (3)**

* 2003/04, 2004, 2005

**Ruslan-93: (2)**

* 2006, 2007

**Neftçi FK: (1)**

* 2023/24

**Qäbälä FK: (1)**

* 2016/17

kilder: 

## Toppscorere

### Per sesong

## Referanser


## Eksterne lenker

* Offisielt nettsted hos affa.az